b'\n_START_ARTICLE_\nUnibersidad ng Boston\n_START_PARAGRAPH_\nAng Unibersidad ng Boston (Ingles: Boston University, karaniwang tinutukoy bilang BU) ay isang pribadong unibersidad sa pananaliksik na matatagpuan sa Boston, Massachusetts, Estados Unidos. Ang university ay nonsectarian, at historikal na konektado sa\xc2\xa0Nagkakaisang Metodistang Simbahan._NEWLINE_Ang BU ay may kategoryang R1: Doctoral University (napakataas na aktibidad ng pananaliksik) ayon sa\xc2\xa0Carnegie Classification of Institutions of Higher Education.\xc2\xa0Ang\xc2\xa0BU ay isang miyembro ng Boston Consortium for Higher Education at\xc2\xa0 Association of American Universities._NEWLINE_Kabilang sa mga nagtapos at kasalukuyang o dating miyembro ng kaguruan ay walong Nobel Laureates, 23 Pulitzer Prize winners, 10 Rhodes Scholars, anim na Marshall Scholars, 48 Sloan Fellows, siyam na\xc2\xa0Academy Award winners, at sa ilang nagwagi ng\xc2\xa0Emmy at Tony Award. Ang\xc2\xa0BU din ay may mga\xc2\xa0MacArthur, Fulbright, Truman at Guggenheim Fellowship holders maging mga miyembro ng\xc2\xa0American Academy of Arts and Sciences at National Academy of Sciences sa mga gradweyt at guro. Noong\xc2\xa01876, inimbento ng propesor ng BU na si\xc2\xa0Alexander Graham Bell ang telepono sa isang laboratoryo ng unibersidad.'